Αντέλα (τραγουδίστρια)

Η **Αντέλα Γιέργκοβα** (σλοβακικά *Adéla Jergová*, γεννήθηκε στις 27 Νοεμβρίου 2003) είναι Σλοβάκα τραγουδίστρια και τραγουδοποιός. Ήταν η πρώτη διαγωνιζόμενη που αποκλείστηκε από τη σειρά επιβίωσης του 2023 Dream Academy, η οποία ολοκληρώθηκε με τη δημιουργία του γυναικείου μουσικού συγκροτήματος Katseye. Το ντεμπούτο της, "Homewrecked", κυκλοφόρησε ανεξάρτητα το 2024. Το 2025, υπέγραψε με την δισκογραφική εταιρεία Capitol Records και κυκλοφόρησε το ντεμπούτο της EP, The Provocateur.

## Πρώιμη ζωή
Η Αντέλα Γιέργκοβα γεννήθηκε στις 27 Νοεμβρίου 2003, στη Μπρατισλάβα, Σλοβακία. Ξεκίνησε να παίρνει μαθήματα μπαλέτου στη Μόσχα από την ηλικία των τριών ετών. Έχει δηλώσει ότι παρακολουθώντας την τηλεοπτική σειρά Χάνα Μοντάνα στα τρία της έμπνευσε να γίνει τραγουδίστρια. Αυτοδιδάχτηκε τα αγγλικά από την ηλικία των οκτώ ετών παρακολουθώντας Αμερικάνικες τηλεοπτικές σειρές και συνεντεύξεις με Αμερικανούς τραγουδιστές και έγινε άπταιστη την ηλικία της εννιάς. Έχει περιγράψει το να είναι στο διαδίκτυο ως παιδί ως το γεγονός ότι την "αμερικανικοποίησε" και την εισήγαγε σε πιο φιλελεύθερες ιδέες, οι οποίες, σύμφωνα με αυτήν, την έκαναν να αισθάνεται αποξενωμένη από την σλοβακική κοινωνία.  Από παιδί, απέκτησε ενδιαφέρον σε μαθήματα φωνητικής και την παραγωγή. Μετακόμισε στη Βιέννη για να ενταχθεί στο Vienna State Ballet ως έφηβη και στη συνέχεια στο Λονδίνο το επόμενο έτος. 

## Καριέρα
Το 2022, η Αντέλα μετακόμισε στο Λος Άντζελες για να ακολουθήσει μια μουσική καριέρα και να ανταγωνιστεί στο ριάλιτι *Dream Academy* των Hybe Corporation και Geffen Records του 2023, εναντίον 19 άλλων διαγωνιζόμενων. Κατά τη διάρκεια της πρώτης πρόκλησης, εκτέλεσε το τραγούδι "Pink Venom" των Blackpink και ήταν από τις πρώτες που αποκλείστηκε μετά από την παραλαβή των ελάχιστων ψήφων του κοινού.   Αργότερα περιέγραψε τον διαγωνισμό ως "το χειρότερο έτος της ζωής της". Οι νικητές της σειράς δημιούργησαν το μουσικό συγκρότημα Katseye. Η Αντέλα εμφανίστηκε επίσης στο ντοκιμαντέρ του Netflix που καλύπτει τα γεγονότα του *Dream Academy* πίσω από το πλατό, με τίτλο *Pop Star Academy: Katseye*, η οποία έκανε πρεμιέρα το 2024. Το ίδιο έτος, έκανε το ντεμπούτο της ως σόλο καλλιτέχνης τον Σεπτέμβριο με την κυκλοφορία του σινγκλ "Homewrecked", όπου ονομάστηκε από το περιοδικό Out ένα από τα καλύτερα singles για την εβδομάδα της κυκλοφορίας του. Το δεύτερο single της Αντέλα "Superscar" κυκλοφόρησε τον Οκτώβριο του 2024. Το τραγούδι έλαβε μεγάλη επιτυχία με κοινοποιήσεις στη πλατφόρμα του TikTok. Η τραγουδίστρια δήλωσε ότι δεν αρνήθηκε το ενδεχόμενο της εκπροσώπησης της Σλοβακίας στον Διαγωνισμό Τραγουδιού της Eurovision, μετά από διάδωση φημών ότι θα εκπροσωπούσε τη Τσεχία. Από το 2024, σπουδάζει μουσική στο κολλέγιο του Λος Άντζελες.

Το τρίτο single της Αντέλα "MachineGirl", κυκλοφόρησε τον Φεβρουάριο του 2025. Στο μουσικό βίντεο πήρε μέρος η ηθοποιός Σόφια Γουάιλι και είχε ένα κάμεο από την Grimes, η οποία συν-παρασκεύασε το κομμάτι. Τον Μάιο του 2025, η Αντέλα ανακοίνωσε ότι υπέγραψε με τις δισκογραφικές εταιρείες Capitol και Polydor Records. Το δεύτερο της single με την εταιρεία, "DeathByDevotion", παρασκευάστηκε από τους Dylan Brady και Zhone και κυκλοφόρησε τον Ιούλιο του 2025. Ανακοίνωσε επίσης την κυκλοφορία του ντεμπούτου της EP, The Provocateur, το οποίο κυκλοφόρησε στις 22 Αυγούστου 2025. Το σίνγκλ του, "SexOnTheBeat", κυκλοφόρησε με ένα μουσικό βίντεο με καμεό από την Κριστίνα Αγκιλέρα και τον ερχόμενο μήνα κυκλοφόρησε και ένα χορογραφικό βίντεο. Μετά από την επιτυχία του EP, ανακοίνωσε την πρώτη της περιοδεία, *The ProvocaTour*, η οποία ξεκίνησε τον Οκτώβριο του 2025. Θα ανοίξει την περιοδεία It's Not That Deep της Demi Lovato από τον Απρίλιο του 2026.

## Τέχνη
Η μουσική της Αντέλα είναι γνωστή ως ποπ. Έχει περιγράψει τους στίχους της, ως "υπερβολικές" μιμήσεις που περιγράφουν τη ζωή της. Έχει αναφέρει την Μπιγιόνσε και την Λέιντι Γκάγκα ως τις μεγαλύτερες επιρροές της, αποκαλώντας τον εαυτό της "τη μεγαλύτερη BeyHive που έχεις γνωρίσει ποτέ" και ανέφερε την Μαράια Κάρεϊ, την Πάτι ΛαΜπέλ, την Γουίτνεϊ Χιούστον, την Σελίν Ντιόν και την Αρίθα Φράνκλιν ως πρώτες εμπνεύσεις για την φωνή της και την Ίμοτζεν Χιπ, την Αριάνα Γκράντε και την Beyoncé ως επιρροή για τη χρήση των αρμονιών της.

## Δισκογραφία

### Εκτεταμένα έργα (EP)

### Σίνγκλ

## Βίντεογραφία
**Μουσικά βίντεο**

## Περιοδείες
### Ως βασική καλλιτέχνης
* Τhe ProvocaTour (2025) 

### Με συνεργασία με άλλους καλλιτέχνες
* Demi Lovato – It's Not That Deep Tour (2026) 

## Παραπομπές


Κατηγορία:Σλοβάκοι καλλιτέχνες
Κατηγορία:Τραγουδιστές